CELEX: 32021R1319
Language: sl
Date: 2021-08-09 00:00:00
Title: Izvedbena uredba Komisije (EU) 2021/1319 z dne 9. avgusta 2021 o odobritvi sprememb specifikacij novega živila olje iz semen koriandra (Coriandrum sativum) in spremembi Izvedbene uredbe (EU) 2017/2470 (Besedilo velja za EGP)

10.8.2021   
               
               
                  SL
               
               
                  Uradni list Evropske unije
               
               
                  L 286/12
               
            
         IZVEDBENA UREDBA KOMISIJE (EU) 2021/1319
         z dne 9. avgusta 2021
         o odobritvi sprememb specifikacij novega živila olje iz semen koriandra (Coriandrum sativum) in spremembi Izvedbene uredbe (EU) 2017/2470
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2015/2283 Evropskega parlamenta in Sveta z dne 25. novembra 2015 o novih živilih, spremembi Uredbe (EU) št. 1169/2011 Evropskega parlamenta in Sveta in razveljavitvi Uredbe (ES) št. 258/97 Evropskega parlamenta in Sveta ter Uredbe Komisije (ES) št. 1852/2001 (1) in zlasti člena 12 Uredbe,
         ob upoštevanju naslednjega:
         
                     (1)
                  
                  
                     Uredba (EU) 2015/2283 določa, da se na trg v Uniji lahko dajo le odobrena nova živila, vključena na seznam Unije.
                  
               
                     (2)
                  
                  
                     V skladu s členom 8 Uredbe (EU) 2015/2283 je bila sprejeta Izvedbena uredba Komisije (EU) 2017/2470 (2), ki določa seznam Unije odobrenih novih živil.
                  
               
                     (3)
                  
                  
                     Z Izvedbenim sklepom Komisije 2014/155/EU (3) je bilo v skladu z Uredbo (ES) št. 258/97 Evropskega parlamenta in Sveta (4) odobreno dajanje na trg v Uniji olja iz semen koriandra (Coriandrum sativum) kot nove živilske sestavine za uporabo v prehranskih dopolnilih.
                  
               
                     (4)
                  
                  
                     Družba Ovalie Innovation (v nadaljnjem besedilu: vložnik) je oktobra 2017 v skladu s členom 5 Uredbe (ES) št. 258/97 Komisijo obvestila, da namerava dati na trg surovo olje iz semen koriandra (Coriandrum sativum) kot novo živilsko sestavino. Zato je vložnik v skladu s členom 3(4) Uredbe (ES) št. 258/97 predložil poročilo pristojnega organa Irske, ki je na podlagi znanstvenih dokazov, ki jih je predložil vložnik, ugotovil, da je olje iz semen koriandra (Coriandrum sativum) v bistvenih značilnostih enakovredno olju iz semen koriandra, odobrenemu z Izvedbenim sklepom 2014/155/EU.
                  
               
                     (5)
                  
                  
                     Z Izvedbeno uredbo Komisije (EU) 2019/456 (5) in Izvedbeno uredbo Komisije (EU) 2019/2165 (6) so bile odobrene spremembe specifikacij novega živila olje iz semen koriandra (Coriandrum sativum) za zmanjšanje spodnje vrednosti umiljenja s 186 mg KOH/g na 179 mg KOH/g in najnižje ravni vsebnosti oleinske kisline z 8,0 % na 7,0 %.
                  
               
                     (6)
                  
                  
                     Vložnik je 12. januarja 2021 v skladu s členom 10(1) Uredbe (EU) 2015/2283 Komisiji predložil vlogo za spremembo specifikacij novega živila „olje iz semen koriandra (Coriandrum sativum)“. Vložnik je zahteval povečanje najvišje ravni kislinskega števila v olju iz semen koriandra z 2,5 mg KOH/g olja, kot je navedeno na seznamu Unije novih živil, na ≤ 3,5 mg KOH/g olja ter spremembo opisa barve iz „rumenkaste“ v „rumenkaste do rjave“.
                  
               
                     (7)
                  
                  
                     Vložnik je zahtevo utemeljil z navedbo, da je sprememba potrebna zaradi upoštevanja naravnega nihanja vizualnih značilnosti olja iz semen koriandra ter njegovih vsebnosti prostih maščobnih kislin, ki se izmerijo s titracijo semenskega olja, pridobljenega iz rastline Coriandrum sativum, s kalijevim hidroksidom (KOH).
                  
               
                     (8)
                  
                  
                     Komisija meni, da ocena varnosti predlagane spremembe specifikacij, ki bi jo v skladu s členom 10(3) Uredbe (EU) 2015/2283 izvedla Evropska agencija za varnost hrane (v nadaljnjem besedilu: Agencija), ni potrebna. Povečanje kislinskega števila v olju iz semen koriandra z 2,5 mg na ≤ 3,5 mg KOH/g olja je primerljivo s kislinskimi števili drugih pogostih jedilnih olj z dolgo tradicijo varne uporabe in ne presega zgornje meje 4,0 mg KOH/g jedilnih maščob in olj, določene s Codexom Alimentariusom skupnega programa Organizacije združenih narodov za prehrano in kmetijstvo ter Svetovne zdravstvene organizacije za prehranske standarde (v nadaljnjem besedilu: Codex Alimentarius FAO/SZO) (7). Na podlagi tega in za zagotavljanje skladnosti s standardom Codexa Alimentariusa FAO/SZO Komisija meni, da bi morala biti tudi zgornja meja kislinskega števila olja iz semen koriandra 4,0 mg KOH/g. Predlagane spremembe parametrov specifikacije, ki opisujejo videz olja, so prav tako primerljive z naravnimi nihanji, prisotnimi pri tako rekoč vseh jedilnih oljih, in ne vplivajo na njegovo varnost ali hranilno vrednost.
                  
               
                     (9)
                  
                  
                     Predlagane spremembe kislinskih števil in videza olja iz semen koriandra (Coriandrum sativum) ne spremenijo sklepov Agencije iz ocene varnosti (8), ki so podprli njegovo prvotno odobritev. Zato je primerno spremeniti specifikacije novega živila olje iz semen koriandra (Coriandrum sativum) na predlagano raven kislinskega števila in glede videza olja.
                  
               
                     (10)
                  
                  
                     Informacije v vlogi vsebujejo dovolj dokazov za ugotovitev, da so predlagane spremembe specifikacij novega živila olje iz semen koriandra (Coriandrum sativum) v skladu s členom 12 Uredbe (EU) 2015/2283.
                  
               
                     (11)
                  
                  
                     Prilogo k Izvedbeni uredbi (EU) 2017/2470 bi bilo zato treba ustrezno spremeniti.
                  
               
                     (12)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Seznam Unije odobrenih novih živil, kot je določen v členu 6 Uredbe (EU) 2015/2283 in vključen v Prilogo k Izvedbeni uredbi (EU) 2017/2470, ki se nanaša na novo živilo olje iz semen koriandra (Coriandrum sativum), se spremeni, kot je določeno v Prilogi k tej uredbi.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 9. avgusta 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 327, 11.12.2015, str. 1.
         
            (2)  Izvedbena uredba Komisije (EU) 2017/2470 z dne 20. decembra 2017 o oblikovanju seznama Unije novih živil v skladu z Uredbo (EU) 2015/2283 Evropskega parlamenta in Sveta o novih živilih (UL L 351, 30.12.2017, str. 72).
         
            (3)  Izvedbeni sklep Komisije 2014/155/EU z dne 19. marca 2014 o odobritvi dajanja na trg semenskega olja koriandra kot nove živilske sestavine v skladu z Uredbo (ES) št. 258/97 Evropskega parlamenta in Sveta (UL L 85, 21.3.2014, str. 13).
         
            (4)  Uredba (ES) št. 258/97 Evropskega parlamenta in Sveta z dne 27. januarja 1997 v zvezi z novimi živili in novimi živilskimi sestavinami (UL L 43, 14.2.1997, str. 1).
         
            (5)  Izvedbena uredba Komisije (EU) 2019/456 z dne 20. marca 2019 o odobritvi spremembe specifikacij novega živila olje iz semen koriandra (Coriandrum sativum) v skladu z Uredbo (EU) 2015/2283 Evropskega parlamenta in Sveta ter o spremembi Izvedbene uredbe Komisije (EU) 2017/2470 (UL L 79, 21.3.2019, str. 13).
         
            (6)  Izvedbena uredba Komisije (EU) 2019/2165 z dne 17. decembra 2019 o odobritvi spremembe specifikacij novega živila olje iz semen koriandra (Coriandrum sativum) v skladu z Uredbo (EU) 2015/2283 Evropskega parlamenta in Sveta ter o spremembi Izvedbene uredbe Komisije (EU) 2017/2470 (UL L 328, 18.12.2019, str. 81).
         
            (7)  CODEX STAN 19-1981, Rev. 2 – 1999.
         
            (8)  EFSA Journal 2013;11(10):3422.
      
      
         
            PRILOGA
            V Prilogi k Izvedbeni uredbi (EU) 2017/2470 se v tabeli 2 (Specifikacije) vnos za „Olje iz semen koriandra (Coriandrum sativum)“ nadomesti z naslednjim:
            
               
                           „Odobreno novo živilo
                        
                        
                           Specifikacije
                        
                     
                           Olje iz semen koriandra (Coriandrum sativum)
                        
                        
                           Opis/opredelitev:
                           Olje iz semen koriandra vsebuje gliceride maščobnih kislin, proizvaja pa se iz semen koriandra (Coriandrum sativum L.).
                           rumenkaste do rjave barve, medlega okusa
                           št. CAS: 8008-52-4
                           Sestava maščobnih kislin:
                           palmitinska kislina (C16:0): 2–5 %
                           stearinska kislina (C18:0): < 1,5 %
                           petroselinska kislina (cis-C18:1 (n-12)): 60–75 %
                           oleinska kislina (cis-C18:1 (n-9)): 7–15 %
                           linolna kislina (C18:2): 12–19 %
                           α-linolenska kislina (C18:3): < 1,0 %
                           transmaščobne kisline: < 1,0 %
                           Čistost:
                           lomni količnik (20 °C): 1,466–1,474
                           kislinsko število: ≤ 4 mg KOH/g
                           peroksidno število (PV): ≤ 5,0 meq/kg
                           jodno število: 88–110 enot
                           vrednost umiljenja: 179–200 mg KOH/g
                           neumiljiva snov: ≤ 15 g/kg“